સ્કાયવૉક પર કબજો કરી બેસી જનારા ફેરિયાઓની ફરિયાદ કરતાં એક સ્થાનિક રહેવાસીઓએ મિડ-ડે LOCALને જણાવ્યું હતું કે ‘સ્કાયવૉક પર બેસતા ફેરિયાઓથી ગંદકી વધી રહી છે. હજી થોડા સમય પહેલાં જ સ્કાયવૉકનું રિનોવેશન કરાયું છે ત્યારે એના પર કબજો જમાવી બેસતા ફેરિયાઓને કારણે એની જે હાલત થઈ રહી છે એ જોઈને એમ જ થાય કે રિનોવેશન પાછળ ખર્ચેલા પૈસાનું પાણી થઈ જશે. ફેરિયાઓને કાયમી ધોરણે સ્કાયવૉક પરથી હટાવવામાં આવે એ બાબતે અનેક વખત પ્રશાસનને ફરિયાદ કરાઈ છે છતાં ફેરિયાઓનો એક પણ વાળ વાંકો થતો નથી અને તેઓ પોતાની માલિકીની જગ્યા સમજીને આરામથી બેસી ધંધો કરતા હોય છે અને રાત પડ્યે અહીં જ સૂઈ જતા હોય છે. દિવસ-રાત પડ્યા પાથર્યા રહેતા ફેરિયાઓને સ્કાયવૉક પરથી હટાવવા બહુ જરૂરી છે.’